علی دایی ایران آذربایجانینین اردبیل شهریندن اوْلان کئچمیشده بیر فوتبالچی و ایندیلیکده بیر مربی اولاراق چالیشیر. او ۱۳۴۸جی گونش ایلی نین فروردین آیینین بیرینده اردبیل شهرینده دونیایا گلیبدیر.

علی دایی، فوتبال اویناماغی ۲۰۰۷-جی ایلده بیتیریب. دونیانین میلّی فوتبال تیملرینین تاریخ بویو أن چوْخ قول ووران اویونچوسودور. میلّی تیمی فوتبال اوزره دونیا قهرمانلیغی ۲۰۰۶-دان سوْنرا ترک ائدیب. او یونیسفن یاخشی قلب‌لی (خوشمرام‌لی) سفیری‌دیر.

یاشاییشی
علی دایی ۱۳۴۸-جو ایل فروردین آییندا اردبیلین خئیرال محلّه‌سینده آنادان اولموش‌دور. آذربایجان دیاریندان اوْلان بۇ فوتبالچی میلّی مونتخب‌لر آراسیندا میلتلر آراسی گؤروش‌لرده برزیل‌لی پِله، آرژانتین‌لی مارادونا و ماجار پوشکاش کیمی فوتبال آدلیملاریندان داها چوْخ قول وورموش‌دور (۱۰۹ قول).
علی دایی ایران میلّی فوتبال تیمی‌نین و ایرانین (ایستیقلال، پرسپولیس، سایپا و ب)، قطرین (السد)، اماراتین (الشباب)، آلمانین (آرمینیا، بایرن مونیخ، هرتا) ایچینده چیخیش ائتمیش‌دیر.

باشاریلاری
اوْینادیغی تیملرده:
۱۹۹۹ — آلمان قهرمانی.
۱۹۹۹ — شامپیونلار لیگینین فینالچی‌سی.
۱۹۹۸ — آسیا اویون‌لاری‌نین قهرمانی.
۱۹۹۶ و ۲۰۰۴ — آسیا کاپینین بورونج اؤدولو.
اؤزو اۆچون:
ایران میلّی فوتبال تیمینین ترکیبینده دونیانین أن چوْخ قول ووران فوتبولچوسو - دونیا رئکوردونون ییه‌سی-۱۰۹ قول
۱۹۹۹ — آسیانین أن یاخشی فوتبالچی‌سی.
۱۹۹۶ و ۲۰۰۴ — دونیانین أن یاخشی قول وورانی (IFFHS اؤدولو)
۱۹۹۶ — آسیا کاپی‌نین قول کرالی (۸ توپ)
۱۹۹۸ — آسیا اویون‌لاری‌نین أن یاخشی قول وورانی (۹ توپ)
۱۹۹۶ — ایران میلّی فوتبال تیمینین ترکیبینده رسمی اویون‌لاردا ۲۰ توپ (دونیا رئکوردو)، ائله بۇ ایل ۲ توپ دا یولداش‌لیق گؤروش‌لرینده وورموش‌دور.
۲۰جی یوز ایللییین آسیا فوتبالچیلاری آراسیندا IFFHS رنکینگینده ۷-جی یئری توتور.
۲۰۰۴ — ایران لیگینین أن یاخشی قول وورانی.

اوْینادیغی تیم‌لر
ایستیقلال (اردبیل، ایران)
تاکسیرانی (اردبیل، ایران)
بانک-تجارت (تهران، ایران)
پرسپولیس (تهران، ایران)
السدد (قطر)
آرمینیا (آلمان)
بایر مونیخ (مونیخ، آلمان)
هرتا (برلین، آلمان)
الشباب (امارات)
صبا باتری (تهران، ایران)
سایپا (کرج، تهران)
علی دایی